b'\n_START_ARTICLE_\nSon\xc4\x8dni kolektor\n_START_PARAGRAPH_\nSon\xc4\x8dni kolektor tudi Solarni kolektor je naprava, ki sprejema (kolektira) son\xc4\x8dno sevanje in ga shranjuje v obliki toplotne energije v hranilniku. Son\xc4\x8dno sevanje obsega infrarde\xc4\x8di spekter (dolge valovne dol\xc5\xbeine) do ultravijoli\xc4\x8dnega (kratke). Mo\xc4\x8d son\xc4\x8dnega sevanja na kvadratni meter zemljine povr\xc5\xa1ine zna\xc5\xa1a v povpre\xc4\x8dju pribli\xc5\xbeno 1000 vatov, odvisno od vremena, lokacije in orientacije. V Sloveniji pade na leto na kvadratni meter v povpre\xc4\x8dju pribli\xc5\xbeno 1200 kWh sevanja, kar je pribli\xc5\xbeno enako 120 litrom kurilnega olja ali pa 120 kubi\xc4\x8dnim metrom zemeljskega plina. Na podro\xc4\x8djih blizu ekvatorja pade na leto na kvadratni meter tudi do 2500 kWh sevanja._NEWLINE_Najve\xc4\x8dkrat uporabljamo termin son\xc4\x8dni kolektor za napravo, ki segreva sanitarno vodo ali pa vodo za ogrevanje. Obstajajo pa tudi solarni paraboli\xc4\x8dni kolektorji in solarni stolpi, ki se jih uporablja za proizvodnjo elektri\xc4\x8dne energije. Segreta delovna teko\xc4\x8dina se uporabi za uparjanje vode, ki potem \xc5\xbeene parno turbino, precej podobno kot pri navadni termoelektrani._NEWLINE_Son\xc4\x8dni kolektorji so eden izmed najbolj ekolo\xc5\xa1kih (ne izpu\xc5\xa1\xc4\x8dajo emisij) in ekonomi\xc4\x8dnih na\xc4\x8dinov segrevanja vode. Z njimi lahko dose\xc5\xbeemo do 80% potreb po topli vodi. Toplo vodo se lahko uporablja za kuhanje, tu\xc5\xa1iranje, ogrevanje prostorov, pomivalne in pralne stroje. Pri slednjih dveh lahko na ta na\xc4\x8din prepolovimo uporabe elektri\xc4\x8dne energije. Moderni hranilniki, "zalogovniki" lahko vzdr\xc5\xbeujeo toplo vodo 3-4 dni._NEWLINE_Medtem, ko je fotovoltaika 12-42% u\xc4\x8dinkovita pri pretvarjanju son\xc4\x8dnega sevanja v elektri\xc4\x8dno energijo, je son\xc4\x8dni kolektor sposoben pretvoriti 80-90% sevanja v toplotno energijo._NEWLINE_Dale\xc4\x8d najve\xc4\x8dji uporabnik son\xc4\x8dnih kolektorjev je Kitajska, ki ima name\xc5\xa1\xc4\x8denih 115 GW kapacitet. Na Kitajskem je cena tovrstnih kolektorjev 3-4 manj\xc5\xa1a kot na zahodu. V tej dr\xc5\xbeavi proizvedejo ve\xc4\x8d kot 80% vseh kolektorjev. V Sloveniji proizvaja plo\xc5\xa1\xc4\x8date solarne kolektorje Hidria._NEWLINE_V nekaterih dr\xc5\xbeavavah, kot je Izrael je uporaba son\xc4\x8dnih kolektorjev za segrevanje v vode po zakonu obvezna.'